section_heading: Prototipovi
paragraph_text: Razvoj prvog prototipa T-54 tenka počeo je u listopadu 1944. godine u OKB-520 dizajn birou u Staljin Ural Tenk Tvornici No. 183 (Uralvagonzavod) koja se nalazi u Nižnji Tagilu. Dizajn je dovršen u prosincu iste godine, dok je prvi prototip napravljen u veljači 1945. godine. Testiranja koja su se provodila u ožujku i travnju 1945. uspješno su bila provedena i Crvena armija je prihvatila tenk pod nazivom T-54. Tenk je imao gotovo isto podvozje i tijelo kao i T-44. Glavna razlika je u tome što je pojačan oklop na prednjem dijelu tijela (120&nbsp;mm gornja ploča i 90&nbsp;mm donja ploča) i novi dizajn otvora za vozača. Kupola je veća i ima debeli oklop (180&nbsp;mm sprijeda, između 90&nbsp;mm i 150&nbsp;mm na stranama i 30&nbsp;mm na krovu).